Samuti soovitatakse tarbijate hariduse ja teadlikkuse parandamisega krediidi ja rahanduse valdkonnas  tegeleda ka krediidiasutustel. Potensiaalsele kliendile peaks pangad andma objektiivset informatsiooni laenude võtmisel, märkides selgelt ära, mis on krediidi kulukus. Finantsinspektsiooni  uued nõuded pankadele elasemelaenude kohta, mis hakkavad kehtima jaanuaris on samm õiges suunas. Nii saab pank endale oma õigusi ja kohustusi hästi tundva kliendi ja aastatepikkusel laenusuhtel on väiksem võimalus kriisi sattuda. Oleks ju eurolaenudega praegu vähem sekeldusi nii pankadel kui laenajatel, kui valikud oleks tehtud selgeks, n.õ.puust ja punaseks meetodil, juba lepingu sõlmimise ajal.